חדשות ועדכונים מאגף החינוך בעיריית כפר-סבא 
עיר של חינוך
גיליון דצמבר 2021 , כסלו-טבת, תשפ"ב

דבר מנהלת אגף החינוך
הורים יקרים,
אני שמחה להציג בפניכם את הניוזלטר לחודש דצמבר, חודש גדוש באירועים, עשייה חינוכית והמון חדשות.
החודש ציינו בבתי הספר ובגנים את יום העלאת המודעות לאנשים בעלי מוגבלויות. כמו כן, קיימנו פעילויות, הרצאות וסדנאות בכל מוסדות החינוך, לקידום והגברת המודעות וההבנה כלפי האחר בכל היבטי החיים. 
חגגנו את חג החנוכה בכל מוסדות החינוך: "המדליק נר מנר – זה דולק וזה אינו חסר" )במדבר רבה, פרשה י"ג(. אנו מקיימים פעילויות של חיים
משותפים בכל מוסדות החינוך, כגון: פעילות משולבת בין גני חינוך מיוחד לגנים רגילים, תוכנית "יחד שבטי ישראל" בתיכונים שמטרתה היכרות בין תלמידים חילוניים לבין תלמידים דתיים, תוכנית "חיים לאזרחות משותפת" להיכרות בין תלמידים יהודים לבין תלמידים ערביים ועוד.
כבכל שנה אנו מתרגשים לקראת הרישום לגני הילדים ולכיתות א'. ברכות  לתלמידים ולתלמידות החדשים המצטרפים למערכת החינוך הנפלאה
שלנו, והמשך הצלחה לכל אלה הממשיכים בלימודיהם. אנחנו תמיד פה בשבילכם לכל עזרה, סיוע ושאלה.
השנה אנו מתחדשים במהלך של "מרחבי חינוך, בחירה מבוקרת ופיתוח
ייחודית וזהות בית ספרית". במסגרת מהלך זה, קיימנו שבוע חשיפה שכלל ערב להורים עם הרצאה של מיכל דליות ופתיחת בתי הספר להיכרות הורים. המודל שאושר לכפר סבא הוא "מרחב עירוני פתוח". משמעות המודל היא, שכל בתי הספר היסודיים בעיר הופכים למרחב חינוכי אחד, מרחב שבו לכל מוסדות החינוך יש אוריינטציה ייחודית, והתלמידים יכולים לבחור את המוסד החינוכי המתאים לצורכיהם במטרה שטובת הפרט וטובת הכלל עולות בקנה אחד. 

למרות שחשבנו, כי מגפת הקורונה כבר מאחורינו אנו חווים גל נוסף. גל זה מכניס את חלקכם לחששות ולחרדות. צוותי בתי הספר והגנים ואגף החינוך זמינים עבורכם לכל שאלה, בעיה או התייעצות.

אני מאחלת לכולכם שנה אזרחית טובה,
פורייה, מוצלחת ובריאה!
שלכם, 
אסנת חכמון, מנהלת אגף החינוך



סביבות למידה חדשניות בבתי הספר היסודיים בעיר

אנו שמחים לבשר שאגף החינוך בעיריית כפר סבא מקדם מהלך של הכנסת סביבות למידה חדשניות לבתי הספר היסודיים בעיר. סביבות אלו כוללות מיומנויות וכלים רלוונטיים וחדשניים לתלמידות ותלמידי בתי הספר היסודיים. סביבות אלו עוסקות בתחומי לימודי מדעי המחשב, החשיבה החישובית, וסגירת הפערים במתמטיקה – נושא שחשוב לנו במיוחד בשל התקופה המאתגרת שחווינו בשנתיים האחרונות והשפיעה על כלל בתי הספר. כבר בשנת הלימודים הנוכחית הוענקה ההזדמנות לכלל בתי הספר היסודיים בעיר להצטרף לאחת או לשתי הסביבות הלימודיות החדשניות של המרכז לטכנולוגיה חינוכית(מט"ח).
1 . סביבת הלמידה המשחקית פְּלֵתוֹרָה - Plethora
חשיבה חישובית ופתרון בעיות לכיתות ג' – ו'.
הסביבה אינה דורשת ידע קודם והיא פרי שיתוף פעולה של המרכז
לטכנולוגיה חינוכית )מט"ח( ומכון ויצמן.
המיומנויות והכלים שירכשו התלמידים והתלמידות ישמשו אותם
בעולם החדש ובשוק העבודה העתידי.
2 . בדרך שלי –
מערכת אדפטיבית חדשנית משולבת טכנולוגיה, ללימוד נושא השברים במתמטיקה לכיתות ד'-ה'.
בדרך שלי פותחה על ידי המרכז לטכנולוגיה חינוכית )מט"ח(, בשיתוף פעולה עם חברת "מיקרוסופט", והיא נותנת מענה להטרוגניות הכיתתית: המערכת האדפטיבית לומדת את דרך הפעולה של כל תלמיד ותלמידה, מזהה קשיים וחוזקות, ומתאימה מסלול למידה גמיש וייחודי בהתאם לקצב וליכולת האישית. בתי הספר שבחרו באחת או בשתיים מהסביבות הללו, מקבלים ליווי והדרכה לאורך השנה על ידי צוות מדריכים מקצועי של המרכז לטכנולוגיה חינוכית (מט"ח).



פינת הפרגון

החודש ברצוננו לפרגן למספר סייעות בגני ילדים. ארבע הסייעות קיבלו החודש תעודת הוקרה על פועלן עם ילדות וילדי הגן בשעות הצוהריים. ארבע הסייעות מכילות ומיישמות למידה משמעותית, תוך פעילות חווייתית רבה. כן ירבו נשות חינוך כמותן!
ג'אנה גולדמברג, סייעת כ 5- שנים בגן לילי גיטה פלדמן, סייעת כ 6- שנים בגן לילי מיכל פלטו סייעת כ- 6 שנים בגן חרמון
רחלי ציפורי סייעת כ 7- בגן חרמון

כמו כן, ברצוננו לפרגן לאהובה איבגי - מנהלת לשכת אגף החינוך.
אהובה עובדת בעיריית כפר סבא כ 30- שנה. אהובה היא עובדת מסורה, אחראית ומקצועית. אהובה מוערכת על ידי כל הסובבים אותה, זמינה מעבר לשעות העבודה, מקדמת ומנהלת פרויקטים לעשייה חינוכית איתנה וטובה ולטובת רווחת העובדות והעובדים.


גן רותם- מקדמים את ערכי הקיימות

גן רותם הוא גן טרום טרום חובה לילדות וילדים בגיל 3. צוות הגן פועל לביסוס ערכים אישים ובין- אישיים בקרב הילדים. תוכנית זו מטרתה לשפר את המודעות העצמית בקרב הילדות והילדים, כך שכל ילד/ה יוכלו להבין ולבטא את עצמם טוב יותר, יוכלו לחזק את הדימוי העצמי ואת היכולת לוויסות רגשי והתנהגותי. צוות הגן נעזר בשפה רגשית - "ארץ יצורי הנפש" ו"הכוח לפרוח" - במטרה להעצים את כוחות הקסם שבלב. הצוות משקף לילדות ולילדים את הרגשות שלהם בסיטואציות מסוימות ובה בעת מציב גבולות בעזרת הכוחות והשדונים. השימוש בשפה הרגשית עוזר לוויסות פנימי ולחיזוק הדימוי העצמי של הילד/ה, תוך העצמת התנהגות חיובית הכוחות( והפחתת התנהגויות שליליות) השדונים. בנוסף, גן רותם דוגל בערכי הקיימות, להנחלת ערכי השמירה על הסביבה וללמידה בלתי פורמלית מהסביבה הקרובה. מדי שבוע ילדות וילדי הגן והצוות יוצאים ללמוד וליהנות מהקיים בסביבה הטבעית. במסגרת זו, הטמיעו בגן ערכים סביבתיים, כמו ניהול מושכל של הפסולת – מיחזור ושימוש חוזר, חיסכון במשאבים – שימוש מושכל במים וחשמל, גינה מקיימת להמחשת יחסי הגומלין אדם – סביבה, שימור וטיפוח המגוון הביולוגי.


מה קורה בבית הספר אופירה נבון

מפגש עם אלופת ישראל לנוער בקראטה 
תלמידות ותלמידי כיתות א'–ב' נפגשו למפגש מרגש וחווייתי עם אלופת ישראל לנוער בקראטה לארין עזבה לסדנה מעוררת השראה באומנות הלחימה. בסדנה, למדו התלמידות והתלמידים על מהות הקראטה ועל העיקרון החשוב ביותר - "אין תקיפה, אך יש הגנה". במהלך הסדנה התלמידים למדו והתנסו בתנועות להגנה עצמית. הערכים החשובים שמלווים את לארין בסדנה הם התמדה ואמונה. לדבריה, "בכדי להגיע למטרה שלנו, אנו צריכים להתמיד, להשקיע, להתאמן ולא לוותר. אפילו כשאנחנו נופלים, תמיד צריך לדעת לקום ולהמשיך". 
                                                                    
הגברת השייכות ומניעת אלימות

הסופר אסף ארבל וספרו "פסוליה", העוסק בביוש (שיימינג), התארח בכיתות א'. הילדות והילדים הקשיבו לקריאת הספר ולאחריה ניהלו שיח רגשי, שיתפו בחוויות אישיות ושוחחו על פתרונות אפשריים למצבים שונים. בסיום קיבלו הילדים את הספר מתנה. תלמידות ותלמידי כיתה ו' -2 וחלק מתלמידי ה' -1 יצרו סרטון בנושא חרם "חרם זה לא משחק ילדים". זאת מתוך אמונה כי השינוי האמיתי מתחיל בתלמידות ובתלמידים, המהווים שגרירים לקידום ומניעת פגיעה מילולית /פיזית.

הוראה רב תחומית בנושא "נדידת ציפורים"

תלמידות ותלמידי כיתות ג' יצאו למסע של חקר אודות תופעת הנדידה. התלמידים למדו על מגוון הציפורים הנודדות בארץ ועל ההבדל בין נדידת יום לנדידת לילה. בנוסף, הם קראו טקסטים שונים בנושא, צפו בסרטונים מרתקים והכינו עבודות, כגון מצגות, סיפורים ומשחקים בנושא. כל זוג תלמידים/ות בחר נושא - נדידת בעלי חיים, נדידת נתונים סלולריים, חולות נודדים, נדידת עמים, גביע נודד, נדידת שינה, קרקס נודד או נדידת יבשות והציג אותו בפני החברים. העבודות כללו גם דגמים מרהיבים, המעידים על יצירתיות ומקוריות. הפרויקט אפשר התנסות בלמידת עמיתים והרחבת הידע באופן שונה מהרגיל.

מפגש עם אלופת ישראל לנוער בקראטה

תלמידות ותלמידי כיתות א'–ב' נפגשו למפגש מרגש וחווייתי עם אלופת ישראל לנוער בקראטה לארין עזבה לסדנה מעוררת השראה באומנות הלחימה. בסדנה, למדו התלמידות והתלמידים על מהות הקראטה ועל העיקרון החשוב ביותר - "אין תקיפה, אך יש הגנה". במהלך הסדנה התלמידים למדו והתנסו בתנועות להגנה עצמית. הערכים החשובים שמלווים את לארין בסדנה הם התמדה ואמונה. לדבריה, "בכדי להגיע למטרה שלנו, אנו צריכים להתמיד, להשקיע, להתאמן ולא לוותר. אפילו כשאנחנו נופלים, תמיד צריך לדעת לקום ולהמשיך".

תערוכה ציורים - "תמונות מחייה של אופירה נבון

"יד אוהבת ורצון ברזל עושים נפלאות" - אלו מילותיה של אופירה נבון, בעת כניסתה לבית הנשיא. בית החינוך אופירה נבון בכפר סבא, הנושא בגאווה את שמה, חורת על דגלו את רוח דברים אלו ופועל על מנת לממש חזון זה, בעשייה אוהבת ובנחישות, ומתוך רצון לקדם כל ילד/ה ולהובילו/ה במסע להגשמת חלומותיו/ה. בתאריך 15/12/21 נפתחה בבית הספר תערוכת ציורים בנושא "תמונות מחייה של אופירה נבון", במעמד ראש העיר רפי סער, סגן ראש העיר אורן כהן, נציגי אגף החינוך, האומן הדיגיטלי ישראל הרצל, בנם של יצחק ואופירה נבון ארז ונציגי בית הספר. נציגי הנהגת התלמידים, מקהלת בית החינוך ונציגי התזמורת קיבלו את פניהם של האורחים בהתרגשות רבה. בתערוכה הוצגו ציוריו המרהיבים של האומן הדיגיטלי, ישראל הרצל, אשר בציוריו הציג תמונות מחייה של הגב' אופירה נבון ז"ל: בחיק המשפחה, מפגשים עם גדולי עולם , מפגש עם האפיפיור, מפגש עם ג'אן סאדאת ועוד. בנוסף, ביום השיא - "יום זכויות הילד" – התלמידות והתלמידים למדו על הגב' אופירה נבון, על פועלה הרב בתחום החינוך, על האמונה שלה בילדים והשפעתה הרבה.



בית ספר ש"י עגנון

חג החנוכה בסימן קירוב לבבות לחג ולמורשת ישראל התלמידים והתלמידות הכינו את "חנוכיית הכוחות", המורכבת מהכוחות המלווים את הכיתה ומאירים את דרכה. שכבת ב' הכינה הפסקה פעילה, אשר כללה פעילויות משעשעות ומשימות "מדליקות", שתוכננו על ידי תלמידי תלמידות השכבה. תלמידי ותלמידות ביה"ס הכינו חנוכיות יפיפיות, כשהנושא המוביל היה "סובלנות וכבוד האדם". החנוכיות הוצגו בתערוכה בית ספרית מרשימה שקישטה את בית החינוך. שכבת ה' מכרה נרות, כתרומה לעמותת "צעדים קטנים". ולסיום, בנר ראשון של חנוכה, תלמידות ותלמידי שכבת ג' הכינו טקס משמעותי וחווייתי, העוסק בחנוכה ובערך "השונות", ולאחר חודשים רבים בהם לא היה ניתן לשבת ולצפות בטקס בית ספרי, סוף סוף נהנו התלמידים והתלמידות מחוויה ערכית משותפת בחצר בית הספר, תוך התחשבות מלאה בחוקי הקורונה. היה חג מלא בשמחה, נתינה ואור!


שיפוץ גן ערבה

טקס חנוכת גן ערבה בשכונת קפלן נערך בתאריך 14/12/2021 ,במעמד ראש העיר רפי סער, מנהלת אגף החינוך אסנת חכמון וצוות האגף, מנהלת גן ערבה אורית ציוני, נציגות ההורים וילדי הגן. עבודות השיפוץ בוצעו בהובלת מחלקת מבני ציבור באגף הנדסה ובשיתוף אגף החינוך. שדרוג ושיפוץ כולל של חצר ומבנה הגן כללו בין היתר את שדרוג המטבח, החלפת ריצוף ואזור השירותים, צביעה והחלפת ריהוט וציוד כולל. כמו כן, התקנת משטח דשא סינטטי, מתקני משחק חדישים, משטח דק, פינת חול וגן ירק ומשטח ייעודי לכדורגל. יש לציין, כי בשלוש השנים האחרונות השקיעה העירייה כ 200- מיליון שקל לשדרוג וחידוש מוסדות החינוך ברחבי העיר, מתוכם עשרות גני ילדים.

ילדות וילדי כפר סבא בקייטנת חנוכה

כ 2,340- ילדות וילדי בתי ספר וכ 3,700- ילדות וילדי גנים השתתפו בקייטנת בית הספר של החגים במסגרת חג החנוכה. הילדות והילדים נהנו משלל חוגים ופעילויות, שכללו בין היתר יוגה, קולנוע, מדע, ספורט ותיאטרון. הילדים והילדות יצרו בובות מבדים שונים, לוכדי חלומות, ספינרים, כריות, מד גובה סביבונים ממוחזרים, חנוכיות ועוד. הורים רבים שיבחו את צוותי החינוך על חוויית חנוכה מעשירה ומהנה, ובפרט הודו לצוותי החינוך על מסירותם לילדים.



בית ספר סורקיס

ילדים מלמדים ילדים
בבית הספר החלה יוזמה חדשה - "ילדים מלמדים ילדים", הרעיון נולד ביוזמת ההורים, במהלך ישיבת ועדת חינוך המשותפת לנציגים מצוות ביה"ס ולנציגים מהנהגת ההורים. מטרת היוזמה פיתוח אישי והעצמה של התלמידות והתלמידים המלמדים והלומדים. היוזמה מקשרת בין תלמידות ותלמידים מהשכבה הבוגרת, המסייעים לתלמידות ותלמידים מהשכבה הצעירה. במסגרת זו, התלמידים הבוגרים מסיימים את מחויבותם הלימודית בשיעור ויוצאים לסייע לתלמידים מהשכבה הצעירה, הן בתחום הלימודי והן בתחום החברתי. יוזמה זו מעצימה את הילדות והילדים, מגבירה את תחושת המסוגלות והשייכות וכן מעצימה את ערכי הנתינה, ראיית האחר, סבלנות וסובלנות. תהליך פיתוח היוזמה כלל שיח ותיאום בין אנשי הצוות, ולאחר מכן התקיים מפגש מקדים עם התלמידות והתלמידים הבוגרים, המורה המובילה ומנהלת בית הספר.


אשכול הפיס וחטיבת בר לב מהפכת נשים בחלל

השנה הוקדש שבוע חלל הבין-לאומי לנושא של נשים בחלל. עד שנת 2020 , מבין 575 בני האדם שזכו לטוס לחלל היו 65 נשים, כאשר השינוי בתחום ניכר מדי שנה. אשכול הפיס, בשיתוף אגף החינוך, קיים שני מפגשים של 50 נערות בכל פעם, משכבות ח'-ט' מחטיבת הביניים בר לב, שהוקדשו לנשים בחלל. מטרת המפגשים הייתה להנגיש את עולם החלל לנערות צעירות, והצגתן של נשים שהיו ועודן שותפות למהפכה זו. ביום למידה זה, הנערות שמעו אודות נשים אמיצות שהובילו את תחום החלל כבר בשנות ה- 60 של המאה קודמת, נשים שלא ויתרו ונלחמו לקחת חלק בתחום. נשים אסטרונאוטיות, יזמיות חלל, מהנדסות, שהציגו נתונים, עובדות ומספרים על מהפכת החלל בעידן שבו אנו חיים. הנערות נפגשו עם מהנדסת החלל מאיה גליקמן פריינטא, בהרצאה מרתקת "מיומנה של מהנדסת חלל". מאיה סיפרה לנערות אודותיה מאז היותה ילדה קטנה שרצתה להגיע לחלל, ועד היום שהיא בעלת חברת לוויינים ויזמית בתחום. המסר שהעבירה לתלמידות היה שבכדי להגשים את החלום צריך בעיקר סקרנות ויצירתיות. "דיברנו על לוויינים וחשיבותם, ננו לוויינים, איך יוצרים לוויינים, כמה זמן לוקח ליצור ננו לווין והעובדה שישראל היא מעצמת חלל עולמית", היא מספרת. בסיומו של יום זה ביקשו מהנערות לחשוב על צעדים/דרכים לעידוד נערות נוספות לבחירה במגמות מדעיות טכנולוגיות בתיכון, בכדי שיוכלו להשתלב בעולם החלל בעתיד.


בית ספר בן גוריון

הפסקה פעילה לשוויון זכויות לאנשים עם מוגבלויות

תלמידות ותלמידי נבחרת התלמידים, חשבו תכננו וקיימו הפסקה פעילה, כדי לאפשר לתלמידי ותלמידות בית הספר לחוות לרגע את אתגרי המוגבלויות השונות. הילדים יזמו, תכננו, הכינו ופעלו למען הצלחת ההפסקה ועשו זאת בשיתוף פעולה מלא ביניהם. התחנות אותן הפעילו הילדות והילדים כללו התנסות במשחקים מוכרים ללא אפשרות להתבטא במילים, הליכה במסלול וקליעה למטרה ללא אפשרות לראות, קריאת תנועות השפתיים ללא אפשרות לשמוע, חידוד חוש המישוש, טעימות בעיניים עצומות ועוד. במהלך החודש התקיימה בשכבות ג'-ו' פעילות ע"י עמותת אלו"ט בנושא העלאת המודעות לאנשים בעלי מוגבלויות, ובחודש ינואר תקיים עמותת נגישות ישראל פעילות בנושא נגישות לכל תלמידות ותלמידי בית הספר.

העלאת המודעות לניקיון בית הספר והשירותים

בבית הספר מאמינים שהיכרות עם כל בעלות ובעלי התפקידים בבית הספר חשובה, כדי להשיג מטרה משותפת. המטרה הראשונה שהציב לעצמו בית הספר היא שמירה על ניקיון בית
הספר והשירותים, כשבשלב ראשון יש לפעול לשינוי חזות השירותים. משלבת בבית הספר בשם קארין ברכה התנדבה מיוזמתה לאייר את כל חדרי השירותים בבית הספר, שיהיו נעימים לשהייה ובמהלך כל החופש הגדול השקיעה מזמנה והעניקה לשירותים מראה חדש.
בנוסף, התלמידים והתלמידות פגשו והכירו את מיסם, עובדת הניקיון של בית הספר.
מאיה, מנהלת בית הספר, דרור אב הבית ומיסם עברו בין הכיתות ושוחחו עם הילדים והילדות, על חשיבות השמירה על הניקיון. מיסם הציגה את עצמה וביקשה מהילדים והילדות שיעזרו לה לשמור על הניקיון, כדי שביחד סביבת הלימודים תהיה נעימה ונקייה יותר.


       
בית חינוך צומח 80 – ברוח חג החנוכה

בית חינוך צומח 80 יצר קשר עם בית הקשיש "המבריא" בכפר סבא, כחודש לפני החנוכה.
במהלך שיעורי האומנות קיבלו כל תלמיד וכל תלמידה שם של אזרח ותיק או אזרחית ותיקה מבית הקשיש, להם הכינו ברכה יצירתית אישית. הורי בית החינוך רכשו עוגות למען האזרחים הוותיקים ולפני החג נשלח משלוח מחמם את הלב של עוגות וברכות בשם כל קהילת בית החינוך.
בבית הספר מקדמים למידה אחרת וגם את חג החנוכה ציינו באמצעות למידה אחרת. תשע תחנות שונות הוכנו למען התלמידים והתלמידות בנושאי יצירה, שפה, מתמטיקה, משחקים, טבע ומדעים.
התלמידים והתלמידות עברו בין התחנות ונהנו מפעילויות ברוח החג. את היום קינחו בהדלקת נרות משותפת, אכילת סופגניות ומשחק בסביבונים.



חיים יחד - שילוב גנים כחל וסופית

גן סופית הוא גן חינוך מיוחד לילדים עם צרכים תקשורתיים ובסמוך לו גן כחל, גן לילדים טט"ח וט"ח. גן סופית וגן כחל החלו חיים משותפים בתחילת שנת הלימודים הנוכחית. במהלך החודשים האחרונים, שעות השילוב בין הגנים הלכו והתארכו עד שילוב מלא, מדי יום, בין השעות 8:30-13:00 .הילדות והילדים החלו ליצור משחקים משותפים, אפילו חברות, מפגשים אחר הצהריים, בבתים, בימי הולדת, בגינה הציבורית. כאשר הגיע צורך דחוף בהנגשה במבנה של גן סופית, ילדי הגן הועברו לגן אחר בעיר. הגננות משני הגנים פעלו לשמר את הקשר המיוחד שנוצר בין ילדות וילדי שני הגנים במפגשי שישי משותפים, בשיתוף משרד החינוך וההורים – מפגשים בהם מביעים הילדים את הגעגוע זה לזו ונרגשים להיפגש.


נגיעות - תיכון רבין

טורניר דמקה במגמת בינה מלאכותית
תלמידות ותלמידי בינה מלאכותית התחלקו לצוותים, שכתבו
תוכנת בינה שמשחקת דמקה. התוכנות של הצוותים התחרו זו מול
זו, והתוכנה שניצחה הכי הרבה פעמים ניצחה בטורניר!
מקום ראשון קיבלו האלופות שחר, נרי ושקד.

סיור תלמידי מגמת פסיכולוגיה -
קרימינולוגיה למוזיאון האשליות
במסגרת לימודי פסיכולוגיה קוגניטיבית. בסיור התלמידות
והתלמידים התנסו במגוון אשליות תפיסתיות מהנות ומעניינות,
אשר למדו עליהם בכיתה.

מגמת תקשורת וניו מדיה
במסגרת לימודי צילום סטודיו, התקיימה סדנאת איפור בסטודיו הבית
ספרי לתלמידי כיתת י"ב ע"י ליאן ביטון מאפרת מקצועית.
במסגרת הסדנא התלמידים למדו על הדרכים בהם האיפור יכול
לסייע להם בפרוייקט הגמר- בצילום סטילס. מגמת צילום וניו-מדיה
מתמקדת בחשיבות של התלמידים כאזרחים מעורבים עם ראיה
רחבה ותפיסה ביקרותית, דרך ההכרה של עולם הצילום העיתונאי
והבנת עולם המדיה ככלי תקשורתי בחברה כיום.

בשקט בשקט, צומחת לה גינה מקיימת נהדרת בין כותלי בית הספר.
התלמידיות והתלמידים יוצאים החוצה, מעשבים, עודרים, שותלים,
בונים דחלילים )ודחלילות ( ועל הדרך לומדים על קיימות, חקלאות
ואפילו אזרחות. זאת בהובלת יאיר חסיד.

סיור תלמידי מגמת פסיכולוגיה -
קרימינולוגיה למוזיאון האשליות
במסגרת לימודי פסיכולוגיה קוגניטיבית. בסיור התלמידות
והתלמידים התנסו במגוון אשליות תפיסתיות מהנות ומעניינות,
אשר למדו עליהם בכיתה.
מגמת חינוך גופני נהנתה בהרצאה של אושרת עיני
כחלק מההעשרה במגמת חנ״ג הגיעה להרצות, אשרת עיני, קפטנית
נבחרת ישראל לשעבר בכדורגל נשים, פרשנית בערוץ הספורט כיום.
בהרצאה היא סיפרה על דרכה האישית וההתגברות על הקשיים בדרך
להצלחה בשילוב מסרים להעצמה אישית ועידוד העיסוק בספורט
בכלל ולנשים בפרט תוך שבירת תקרות זכוכית ושוויון הזדמנויות
לנשים בספורט.

מה קורה בתיכון גלילי
"הטוב והרע"
בתיכון גלילי בחרו נושא לכל חודש עברי, המתקשר לאירועים בלוח השנה וקשור לערכים ולחזון בית הספר. נושא חודש כסלו היה "הטוב
והרע". במהלך החודש התקיימו שיעורים ודיונים שונים בנושא )הן במסגרת מקצועות הלימוד והן בפעילות החברתית(.
התלמידות והתלמידים בדקו מהו מקור ה"רע" בעולם, מדוע יש באדם "רוע"," איך הטוב והרע באים לידי ביטוי בעולם, מהו המפתח
להתמודדות עם הרע והרוע, מהו המפתח ליצירת ״טוב״ בעולם, מהו "הטוב" בעולם ובאדם, האם אנחנו חופשיים לבחור בטוב או ברוע
ועוד. התלמידים העמיקו בשאלות של טוב ורע ממגוון זוויות ותחומים.
את החודש חתם יום שיא בנושא, שמטרתו הייתה למידה חווייתית סביב הנושא החשוב. צוותים שונים העבירו שיעורים שונים ומגוונים, וכל
תלמיד/ה עבר/ה שלושה שיעורים. בין הנושאים ניתן היה למצוא נושאים, כגון האם יצר לב האדם טוב או רע מנעוריו ; הטוב, הרע, החוק
והמשפט; השטן בספר איוב; מי אתה פריץ הבר? ; איזה מין קשר ? – מיניות בריאה ומיניות הרסנית; תעודדו ! משחקים עם ובלי קהל -
"בראשו של רוצח", ועוד.
כל הפעילויות עסקו בעיקרון הבחירה בחיים והרצון לתקן ולשפר את העולם ב"ממלכה" הקטנה שלנו ומחוצה לה. בסוגיות של בחירה
קטנה וגדולה בהן אנו עוסקים מדי יום, ב"מצפן" המנחה אותנו, באמונה באדם וברצון לתקן את מה שיש לתקן.
לדברי התלמידות והתלמידים הייתה זו חוויה משמעותית, חשובה ומהנה ולימוד בדרך אחרת של נושא מרכזי שיש לחזור, לדון ולעסוק בו
בשיח החינוכי.



מה בסך הכול צריך אדם?

תלמידות ותלמידי מגמת ממשל ומשפט בשכבה י' נוטלים חלק בפרויקט ייחודי בשיתוף 'עמותת אנוש', העוסקת בליווי מתמודדי נפש בקהילה. העמותה מפעילה פרויקט דיגיטלי, במסגרתו מציגים מדי שבוע תלמידות ותלמידי המגמה אירוע אקטואלי בעל אופי משפטי- חברתי. התלמידים מנתחים את האירועים השונים מנקודות מבט ערכיות וביקורתיות, תוך שהם מעודדים את מתמודדות ומתמודדי הנפש המשתתפים במפגש לדיון ולהשתתפות פעילה. עו"ד ליאור קובץ, המורה המלווה את הפרויקט התייחס: "באמצעות המפגשים, מפתחים התלמידות והתלמידים מיומנויות שונות, וזוכים בהזדמנות להעשיר את עולמם ולקדם את מחויבותם כלפי החברה בה אנו חיים. התלמידים במגמה לומדים כי למילים יש כוח, אך למעשים הנלווים אליהם לעיתים יש ערך גדול אף יותר".



בית ספר גורדון

חנוכה בגורדון – האור שבי
כל תלמיד כתב את החזקות שהוא מזהה בעצמו. במקביל,
זיהו התלמידים את החזקות של חבריהם.
פעילות חשובה ומעצימה שמטרתה להכיר ולהוקיר.
טיול שנתי לשכבות ג'-ד'
יצאנו לטייל שביל המעיינות ובקרנו בעין-חמד. פעילות מגבשת
וחווייתית לאחר שנתיים ללא טיולים. מזג אוויר חמים, טיול בטבע, הכרת
אזור הקסטל וסיפורי הפריצה לירושלים. נהנינו, צחקנו והתגבשנו.
מחזור ומודעות
כיתת הקיימות שלנו, ד' 2, הכינה מייצג של עטיפות חטיפים משומשות. המטרה היא להעלות
למודעות את הצורך למחזר ולשמור על הסביבה.

פעילות בנושא נגישות ושוויון
כיתה ה 3 הובילה פעילות משחקית והסברתית אודות החשיבות לנהוג בשוויון זכויות כלפי אנשים עם מוגבלויות. שיח מחבר, מכבד וחווייתי המצטרף לערכי בית- החינוך העוסקים בראיית כל אדם באשר הוא אדם כשווה.



המס"ע מתחיל בשז"ר

"לך תחפש. תתחיל. יש לך מפה ותרמיל. ימינה חזקה על השביל כל רגע עכשיו הוא חשוב" (נעם חרב)
 כך התחלנו השנה ללמד מקצוע חדש בחטיבת שז"ר: מס"ע
- מקרא, ספרות וערכים - חיבור של שני תחומי דעת )תנ"ךוספרות( המייצר מפגש סביב נושאים וערכים.המסע הזה מפגיש
את התלמידות והתלמידים עם עולמם הפנימי )בתחילת השנה התלמידים יצרו לוחות השראה אישיים( ועם העולם התרבותי של
ספר הספרים ויצירות ספרותיות מגוונות. בשכבה ז', למשל, לצד הלמידה על שמואל הנביא, הוצג נושא המנהיגות כנושא מרכזי
שבו בחרו בבית הספר להעמיק. כדי להתנסות בשאלות מנהיגות, התלמידות והתלמידים הוזמנו לפתח משחקים בנושא- המשחק
מחבר בין הידע הנלמד בכיתה, לערך המוביל ולעולם התוכן וליצירתיות התלמידים. התוצאה היא משחקים מהנים, המזמנים
את הכיתה כולה לדון בשאלות העוסקות במנהיגות, כמו: מהי מנהיגות, איך נכון להוביל, כיצד בוחרים מנהיג ועוד.

ערב הוקרה

החודש נערך ערב הוקרה ומפגש עבודה משותף בין המורות והמורים לחנ"ג בבתי הספר יסודיים, החטיבות והתיכוניים בכפ"ס לבין צוות רשות הספורט. המפגש, שהתנהל באווירה נפלאה, כלל כיבוד עשיר, הרצאה מרתקת בנושא מסיכון לסיכויי והוקרה לצוותים. המפגש התקיים בנוכחות סגן ראש העיר ומחזיק תיק הספורט אורן כהן, לימור דויד מפקחת על החינוך הגופני ומנהל רשות הספורט העירונית, שאול מיטלברג.



העלאת המודעות לשוויון זכויות לבעלי מוגבלויות במסגרות החינוך היסודיים בעיר

כמדי שנה, בתי הספר בעיר מציינים בפעולות שונות ומגוונות, באמצעות רכזות הזה"ב, נגישות ואורח חיים בטוח, את שבוע השוויון לזכויות לבעלי מוגבלויות. ההטמעה לאקלים המחנך לשוויון, לקבלת האחר והשונה הם חלק מתוך חינוך לאזרחות מכבדת וסובלנית בכל בתי הספר לאורך שנת לימודים רציפה. בטקסי הפתיחה, בתי הספר הזמינו אנשים, נשים, בני נוער, ילדות וילדים עם מוגבלות, שסיפרו על המגבלות והקשיים להיות נתמך/נעזר בכיסא גלגלים/שתלי שמיעה או לקות ראייה. תלמידות ותלמידי הכיתות עברו סדנאות/פעילויות בכיתות, חוו סדנאות בנושאים נגישות לעיוורים, לקויי ראיה ושמיעה, נמוכי קומה ואוטיזם, התלמידים התנסו במשחקים כאשר הם ישובים על כיסא גלגלים וחוו את הקושי, וזאת בנוסף להתנסות במשחקים הממחישים את הקשיים, בסרטוני העצמה, ולמדו על חשיבות הנושא של חוק שוויון זכויות. תודה למנהלת הרשות העירונית לבטיחות בדרכים, סיגל שטרית, על הובלת משימה משמעותית זו, של הצבת ערך "שמירה על החיים", ועל מתן דגש לחינוך לסובלנות, להכלה ולקבלת האחר והשונה.


חטיבת אילן רמון

החודש ציון ברחבי העולם " יום זכויות האדם הבין-לאומי " כחלק משבוע זכויות האזרח, כאשר כל שכבת גיל בבית הספר ציינה את היום בדרך אחרת.
שכבת ז' – עסקה בפעילות חינוכית שהוקדשה למעגלי שיח
קבוצתיים, בסוגיות בוערות בנושא זכויות האדם והתלמידות והתלמידים נחשפו למגוון פרויקטים שנעשו בארץ, על מנת לקדם זכויות של אוכלוסיות מוחלשות. לאחר מכן, התלמידים הציגו בכיתה את עבודתם המשותפת.
שכבת ח' – עברה סדנה בנושא " החופש לבחור", אשר עוסקת בשיח כנה ופתוח על תרבות העישון ושתיית אלכוהול, מיקוד שליטה פנימי כמקור ליצירת גבולות והקשר בין אלימות והתנהגות קיצונית לבין שימוש באלכוהול.
שכבת ט' - השתתפה בשיעורי מנהיגות שהעבירו מדריכים מטעם הנוער העובד בנושא "אדישות בחברה ולקיחת
אחריות". התלמידות והתלמידים נחשפו לסיטואציות מחיי היום-יום ולאדישות בחברה הישראלית, הכירו אנשים שהחליטו לשנות את המציאות, תוך הבנה שלכל אחד יש את הכוח לעשות זאת.
